Ivano-Frankivskeko oblasta

Ivano-Frankivskeko oblasta (ukraineraz: Івано-Франківська область, translit. Ivano-Frankivs’ka oblast’), Ukrainako sartaldeko oblasta da. Iparralde eta mendebaldean Lviveko oblastarekin du muga, hego-mendebaldean Transkarpatiako oblastarekin, hegoaldean Errumaniarekin, hego-ekialdean Txernivtsiko oblastarekin eta ekialdean Ternopilgo oblastarekin. 13.928 km²ko azalera du eta 2008an 1.383.057 biztanle zituenUkrainako banaketa administratiboa World-gazetteer.com. Ivano-Frankivsk hiria da oblastaren zentro administratiboa. Galitzia eskualde historikoaren zati da.

 Geografia 
Hiru paisaia-mota bereiz ditzakegu: Karpatoak, Aurrekarpatoak eta lautadak. Karpatoek, probintziako hegoalde eta sartaldean hedatzen direnak, oblast honetako eremuaren erdia hartzen dute, bi mendigune nagusirekin: Gorgany (mendi gorena Syvulia, 1.818 m) eta Txornohora (gailur gorena Hoverla, 2.061 m). Dniester ibaiak bere bidea egiten du probintzian barna. Beste ibai batzuk hauexek dira: Prut, Txeremox eta Bystrytsia. Basoak ugariak dira, Aurrekarpatoetan batez ere, eta lurraldearen herena inguru estaltzen dute.

Klima kontinental hezea da. Udak fresko samarrak badira ere, neguak ez dira gogorrak. Ekaineko batezbesteko tenperatura 18 °C da (12–16 °C mendiguneetan) eta urtarrileko batezbestekoa −4 °C (−6 °C mendialdean). Urteko pilatutako prezipitazioa 650 mm eta 1550 mm (mendialdean) artekoa izaten da.

 Hiri nagusiak 
Ivano-Frankivskeko oblasteko hiri handienak hauek dira (2005eko biztanleria World-gazetteer.com)
 Ivano-Frankivsk: 219.479 biztanle
 Kalux: 67.389 biztanle
 Kolomyia: 61.210 biztanle

 Probintziaren antolamendua 
Bost raion edo barrutik osatzen dute oblasta. Bestetik, bost hiri (Bolekhiv, Kalux, Kolomyia, Jaremtxe, eta hiriburua den Ivano-Frankivsk) gobernuaren administrazioaren menpe daude zuzenean.
 2020ko banaketa 
2020ko uztailetik bost raion daude Ivano-Frankivskeko oblastean:

 Ivano-Frankivsk raiona
 Kalux raiona
 Kolomyia raiona
 Kosiv raiona
 Nadvirna raiona
 Verkhovyna raiona

 2020 aurreko banaketa 
 Ivano-Frankivskeko oblastaren raionak eta berauen hiriburuak200px|Raions of the Ivano-Frankivsk Oblast     Ukraineraz Zentru administratiboa  Bohorodchanyko raiona Богородчанський район  Bohorodchany  Dolynako raiona Долинський район  Dolyna  Halytxko raiona Галицький район  Halytx  Horodenkako raiona Городенківський район  Horodenka  Kaluxko raiona Калуський район  Kalux  Kolomyiako raiona Коломийський район  Kolomyia   Kosivko raiona Косівський район  Kosiv   Nadvirnako raiona Надвірнянський район  Nadvirna   Rohatynko raion Рогатинський район  Rohatyn   Rozhniativeko raiona Рожнятівський район  Rozhniativ   Sniatyngo raiona Снятинський район  Sniatyn   Tlumatxeko raiona Тлумацький район  Tlumatx  Tysmenytsiako raiona Тисменицький район  Tysmenytsia  Verkhovynako raiona Верховинський район  Verkhovyna

 Erreferentziak 

 Kanpo estekak 
  Ivano-Frankivskeko administrazioaren ataria
  Ivano-Frankivsk oblast Ukrainetrek.com

Kategoria:Ivano-Frankivskeko oblasta
Kategoria:Galitzia
Kategoria:Ukrainako oblastak